Bannakatemba abasatu; Charles James Senkubuge, Andrew Benon Kibuuka wamu ne Aloysius Matovu Joy be baatandika ekibiina kya Bakayimbira dramactors era baludde nga bazannya katemba w’oku siteegi emyaka egisoba asatu be ddu! Bano batendese bannakatemba bangi nnyo. Dorcus Inzikuru, John Aki-bua wamu ne Stephen Kiprotich be bamu ku baddusi abatadde Uganda ku mmaapu y’ensi yonna mu misinde. Bano bakoze nnyo okutunda eggwanga nga bawangula emidaali mu mpaka ezitali zimu. Mu midaali gino mulimu egya zzaabu, ffeeza kw’ossa ekikomo. Naalongo Anita Among wamu ne mukyala Rebecca Alitwala Kadaga be bakazi bokka abaakabeera mu ntebe y’obwasipiika bwa Uganda bukyanga tufuna obwetwaze mu mwaka lukumi mu lwenda nkaaga mu ebiri. Bano bombi basibuka mu Buvanjuba bwa Yuganda era nga bakiise ba bakyala mu disitulikiti zaabwe. Ssaabasumba Paul Ssemwogerere ye yaddira omugenzi Cyprian Kizito Lwanga mu bigere eyafa mu mwaka nkumi bbiri mu abiri mu gumu ku bwa Ssaabasumba bw’Essaza Ekkulu erya Kampala. Mukyala Betty Kamya ne Maama Miria Obote be bamu ku bakazi abatono abaali bavuganyizza ku ntebe ennene ey’eggwanga Uganda. Abakyala bombi bano Baganda. Mukyala Hatma Nalugwa Ssekaaya yannyuse okusoma amawulire ku terefayina oluvannyuma lw’okuweereza emyaka kkumi na musanvu be ddu! Omukyala ono yasooka kukolerako ku ttivi ya Nation Media Group. Mukyala Immaculate Nantaayi Kafeero ye mukazi eyasooka okulondebwa Ssaabasajja Kabaka okukulembera essaza. Ono yali Luweekula, akulira essaza Buweekula. Leila Kalanzi Kacapizo ne Ruth Kalibbala Bwanika be basinga okuzannya katemba mu Uganda leero. Sir Apollo Kaggwa ye Katikkiro wa Buganda akyasinze okulwa ku bukulu obwo nga yamalako emyaka amakumi asatu mu musanvu be ddu! Mukyala wa ppulezidenti, Maama Janet Kataha Museveni era ye minisita w’ebyenjigiriza n’emizannyo mu Uganda. Ibrahim Ssekaggya yasamba nnyo omupiira gw’ensimbi e Bulaaya nga kati mutendesi wa ttiimu ya New York Red Bulls mu Amerika. Mukyala Margaret Nantongo Zziwa, James Kakooza ne Fred Mukasa Mbidde be bamu ku babaka Uganda b’ebaddeko nabo mu lukiiko lwa Ppaalamenti y’amawanga g’obuvanjuba bwa Afrika.